**Ορθή επανάληψη**

Επαναδημοσιεύεται η πρόσκληση, εξαιτίας τυπογραφικού λάθους που υπήρξε στην 1η δημοσίευση. Συγκεκριμένα επισημαίνεται ότι η καταληκτική ημερομηνία υποβολής αιτήσεων, η οποία αναγράφεται στο άρθρο 10 της Πρόσκλησης, είναι **30/01/2025** και όχι 30/11/2025, όπως εσφαλμένα είχε αναγραφεί στην 1η δημοσίευση. Κατά τα λοιπά το κείμενο της πρόσκλησης παραμένει ως έχει.

**Πρόσκληση εκδήλωσης ενδιαφέροντος, σύναψης Συμβάσεων Μίσθωσης έργου, στα πλαίσια Προγραμματικής Σύμβασης με το Δήμο Ηράκλειας, με αντικείμενο την εκπόνηση Οριστικής Μελέτης για το έργο: «Κολυμβητήριο Ηράκλειας»**

**ΠΡΟΣ:** Κάθε ενδιαφερόμενο

**Η ΑΝΕΣΕΡ Ανακοινώνει**

Την πρόθεση σύναψης συμβάσεων μίσθωσης έργου (Σ.Μ.Ε) με συνολικά **πέντε (5)** άτομα για την παροχή υπηρεσιών τεχνικής υποστήριξης στην Διεύθυνση Τεχνικών Υπηρεσιών της ΑΝ.Ε.ΣΕΡ. Α.Ε. με σκοπό την εκπόνηση Οριστικής Μελέτης για το έργο: **«Κολυμβητήριο Ηράκλειας»**.

Συγκεκριμένα ανακοινώνει ότι προτίθεται να συνεργαστεί με:

1. Ένα (1) άτομο με ειδικότητα Π.Ε. Αρχιτέκτονα Μηχανικού
2. Ένα (1) άτομο με ειδικότητα Π.Ε. Ηλεκτρολόγου ή Μηχανολόγου Μηχανικού
3. Ένα (1) άτομο με ειδικότητα Π.Ε. Πολιτικού Μηχανικού με ειδίκευση στη Γεωτεχνική Μελέτη – Έρευνα
4. Ένα (1) άτομο με ειδικότητα Π.Ε. Γεωλόγου
5. Ένα (1) άτομο με ειδικότητα Π.Ε. Περιβαλλοντολόγου ή Π.Ε. Μηχανικού Περιβάλλοντος

Το αντικείμενο της σύμβασης συνδέεται αποκλειστικά με τις ανάγκες του περιγραφόμενου έργου και δεν καλύπτει πάγιες και διαρκείς ανάγκες της ΑΝΕΣΕΡ Α.Ε.

Η Αναλυτική Πρόσκληση με τα παραρτήματά έχει δημοσιευτεί στον ιστότοπο της εταιρίας [www.aneser.gr](http://www.aneser.gr/) καθώς και στο ΔΙΑΥΓΕΙΑ.

Η Αναλυτική Πρόσκληση με τα παραρτήματά έχει δημοσιευτεί στον ιστότοπο της εταιρίας [**www.aneser.gr**](http://www.aneser.gr) καθώς και στη ΔΙΑΥΓΕΙΑ.

Όσοι επιθυμούν να εκδηλώσουν το ενδιαφέρον τους, καλούνται να υποβάλουν την πρόταση τους, μέχρι τις **30/01/2025** ημέρα **Πέμπτη** και ώρα **13:00**. Οι ενδιαφερόμενοι θα υποβάλλουν τα απαραίτητα δικαιολογητικά σε μορφή pdf υπογεγραμμένα ψηφιακά (προσωπική ψηφιακή υπογραφή, ή μέσω της ιστοσελίδας του gov.gr). Η υποβολή των στοιχείων θα γίνει στο email της εταιρείας [**info@aneser.gr**](mailto:info@aneser.gr), και στο mail του αρμοδίου υπαλλήλου **tapaskos.aneser@gmail.com.**

Σαν θέμα του email, θα αναγράφεται το εξής: **«Πρόσκληση Εκδήλωσης Ενδιαφέροντος για τη σύναψη ΣΜΕ για τη Σύνταξη Οριστικών Μελετών του έργου: Κολυμβητήριο Ηράκλειας».** Ο κάθε υποψήφιος θα αναφέρει επίσης τη θέση για την οποία υποβάλλει αίτηση, σύμφωνα με την ακόλουθη λίστα:

1. Π.Ε. Αρχιτέκτονας Μηχανικός
2. Π.Ε. Ηλεκτρολόγος ή Μηχανολόγος Μηχανικός
3. Π.Ε. Πολιτικός Μηχανικός με ειδίκευση στη Γεωτεχνική Μελέτη – Έρευνα
4. Π.Ε. Γεωλόγος
5. Π.Ε. Περιβαλλοντολόγος ή Π.Ε. Μηχανικός Περιβάλλοντος

Η πρωτοκόλληση της αίτησης, η οποία θα συνοδεύει τα δικαιολογητικά, θα πρέπει να έχει ολοκληρωθεί πριν την προαναφερθείσα ημερομηνία και ώρα.

Ισχύουσες είναι μόνο οι προτάσεις / φάκελοι συμμετοχής οι οποίοι θα παραληφθούν από την ΑΝ.Ε.ΣΕΡ. Α.Ε. μέχρι την καταληκτική ημερομηνία και ώρα υποβολής. Φάκελοι που θα υποβληθούν μετά την προαναφερόμενη ημερομηνία και ώρα, θα αποκλείονται από την διαδικασία της αξιολόγησης.

Αντικατάσταση του φακέλου ή διόρθωση ή συμπλήρωση τυχόν ελλειπόντων στοιχείων ή δικαιολογητικών επιτρέπεται μόνο μέχρι τη λήξη της προθεσμίας υποβολής.

Οι ενδιαφερόμενοι μπορούν να λάβουν το τεύχος της πρόσκλησης και το έντυπο της εκδήλωσης ενδιαφέροντος από την ιστοσελίδα [**www.aneser.gr**](http://www.aneser.gr)**.** σε μορφή pdf. Για οποιαδήποτε περαιτέρω διευκρίνιση μπορείτε να απευθύνεστε στον αρμόδιο υπάλληλο της Τ.Υ. της ΑΝ.Ε.ΣΕΡ. Α.Ε. **κ. Ταπάσκο Στέφανο** (e-mail: [**tapaskos.aneser@gmail.com**](mailto:tapaskos.aneser@gmail.com), εσωτ. τηλ. 926).